Лилково

Лилково е село в Южна България. То се намира в община Родопи, област Пловдив.

География 
Село Лилково е разположено в Централните Родопи (дял Чернатица). Близо е до десния бряг на река Лилковска (Възрека) (Елшица). Намира се на 36 км. от Пловдив на 1440 м.н.в., както и на най-прекия път за Беломорска Тракия. На 15 километра от селото е хижа "Персенк", още по-близо е връх "Модър", а недалеч от Лилково е и  летовището „Бяла черква“.

История 
Старото му име е Демерджикьой, което на турски означава „желязно село“.

Друга легенда е, че по времето на византийското господство в Родопите кръстосвал с дружина Лило войвода и в района на Лилково било неговото хайдушко сборище. Дружината му вардела керванските пътища и нападала търговците, които минавали оттук на път за Беломорието. Постепенно около Лило войвода и неговите хора се събрали и други непокорни на византийските власти и когато по тези места дошли българите, хората на Лило се установили за постоянно и новото селище било наречено на негово име.

Население 
Численост на населението според преброяванията през годините:

Етнически състав 
Численост и дял на етническите групи.

Обществени институции 
Преди освободителната руско-турска война от 1877 – 78 година, а известно време и след това до 1899 година, в училището на Лилково са се обучавали само момчета. От 1876 година до 1879 година учител в Лилково е бил Калин Славов от Ситово. За училище продължава да служи Стояновата къща. През 1880 година е изградена първата училищна сграда в близост до църквата. В същата сграда след време се помещава кметството на селото. Пръв учител в новото училище е Георги Тасков от Ситово. През 1961 г. е завършен строежа на новата училищна сграда. През 1973 г. училището с последен директор Коста Папазов е закрито поради липса на ученици. Сградата на училището по-късно се използва за ученически лагери. По-късно в наши дни сградата на училището е превърната в хотел.

Културни и природни забележителности 

 Каменната църква „Свети Архангел“, чийто градеж е започнал през лятото на 1858 г., а е завършен на следващата година.
 Река Лилковска, приток на река Първенецка

Граждански организации 
 СНЦ „Заедно за Лилково“ е сдружение с нестопанска цел създадено през м. Юли 2020 г., от местни дейци с цел гражданско обединение на жителите и собствениците на имоти в село Лилково, област Пловдив. Целта на сдружението е да обедини местните в името на по доброто бъдеще на селото и постигане на общите цели на мнозинството от населението, както и да оказва индивидуална помощ и съдействие при необходимост. СНЦ „Заедно за Лилково“ има два контролни органа – управителен съвет и надзорен съвет. Първи и настоящ председател е г-н Димитър Балев. Сдружението продължава да се разраства, и все повече граждани се включват като членове и предлагат своята подкрепа. Девизът на обединението е „Заедно сме по силни“.
 НЧ „Родопска Искра 2020“ – читалищната организация е създадена през 2020 г. по инициатива на СНЦ „Заедно за Лилково“

Редовни събития 
 Годишен събор – всяка първа събота на месец юни.
 Летен събор и фолклорен фестивал „Лилково поСреща“ – 12.08.2023 (Всяка година се провежда на различна дата и се организира от СНЦ „Заедно за Лилково“ и НЧ „Родопска искра 2020“)
 Храмов празник – 8 ноември

Източници

Външни препратки 

 Радио и телевизия в Лилково 
 Страница на Лилково във Фейсбук
 Официален сайт на село Лилково

Села в област Пловдив
Населени места в община Родопи